turjo4nis/wikipedia-bn-dump-20250701 huggingface dataset:
জর্জ মার্ফি

জর্জ লয়েড মার্ফি (; ৪ জুলাই ১৯০২ - ৩ মে ১৯৯২) হলেন একজন মার্কিন নৃত্যশিল্পী, অভিনেতা ও রাজনীতিবিদ। মার্ফি ১৯৩০ থেকে ১৯৫২ সালে হলিউডের অনেক বড় বাজেটের সঙ্গীতনাট্যধর্মী চলচ্চিত্রের গান ও নাচের কেন্দ্রীয় চরিত্রে অভিনয় করেন। তিনি ১৯৪৪ থেকে ১৯৪৬ সাল পর্যন্ত স্ক্রিন অ্যাক্টরস গিল্ডের সভাপতি ছিলেন। ১৯৫১ সালে তাকে একাডেমি সম্মানসূচক পুরস্কার প্রদান করা হয়। মার্ফি ১৯৬৫ থেকে ১৯৭১ সাল পর্যন্ত ক্যালিফোর্নিয়ার সিনেটর হিসেবে কর্মরত ছিলেন। তিনি রোনাল্ড রিগ্যান ও আর্নল্ড সোয়ার্জনেগারের পূর্বে প্রথম উল্লেখযোগ্য হলিউড অভিনেতা যিনি ক্যালিফোর্নিয়ার নির্বাচিত পদস্থ কর্মচারী ছিলেন। তিনি হলিউড ওয়াক অব ফেমে অন্তর্ভুক্ত একমাত্র মার্কিন সিনেটর।

তথ্যসূত্র

বহিঃসংযোগ

 
 

১৯০২-এ জন্ম
১৯৯২-এ মৃত্যু
২০শ শতাব্দীর মার্কিন অভিনেতা
২০শ শতাব্দীর মার্কিন রাজনীতিবিদ
আইরিশ বংশোদ্ভূত মার্কিন ব্যক্তি
কানেটিকাটের অভিনেতা
ফ্লোরিডায় ক্যান্সারে মৃত্যু
মার্কিন চলচ্চিত্র অভিনেতা
মার্কিন ট্যাপ নৃত্যশিল্পী
মার্কিন রাজনীতিবিদ
মার্কিন রোমান ক্যাথলিক
স্ক্রিন অ্যাক্টরস গিল্ডের সভাপতি
একাডেমি সম্মানসূচক পুরস্কার বিজয়ী
লিউকিমিয়ায় মৃত্যু
মার্কিন অভিনয়শিল্পী-রাজনীতিবিদ
২০শ শতাব্দীর মার্কিন নৃত্যশিল্পী
মেট্রো-গোল্ডউইন-মেয়ারের চুক্তিবদ্ধ শিল্পী
হারুনুর রশীদ (চাঁদপুরের রাজনীতিবিদ)

লায়ন হারুনুর রশীদ একজন বাংলাদেশী রাজনীতিবিদ। তিনি চাঁদপুর-৪ আসনের সাবেক সংসদ সদস্য। তিনি ২০০৮ সালে বাংলাদেশ জাতীয়তাবাদী দল থেকে সংসদ সদস্য হিসেবে নির্বাচিত হয়েছেন। তিনি বাংলাদেশ জাতীয়তাবাদী দল এর একজন রাজনীতিবিদ।

জন্ম ও শিক্ষাজীবন

কর্মজীবন
পেশায় ব্যবসায়ী লায়ন হারুনুর রশীদ রাজনীতির সঙ্গে সক্রিয় ভাবে যুক্ত আছেন। এছাড়াও তিনি লায়ন ক্লাবের একজন সদস্য।

রাজনৈতিক জীবন
তিনি বাংলাদেশ জাতীয়তাবাদী দল এর কেন্দ্রীয় প্রকাশনা বিভাগের সম্পাদক হিসেবে দায়িত্ব পালন করতেছেন। ২০০৮ সালে উক্ত দল থেকে মনোনয়ন পেয়ে তিনি চাঁদপুর-০৪ আসন থেকে জয় লাভ করেন।

তথ্যসূত্র

বহিঃসংযোগ

জীবিত ব্যক্তি
বাংলাদেশ জাতীয়তাবাদী দলের রাজনীতিবিদ
বাংলাদেশী মুসলিম
নবম জাতীয় সংসদ সদস্য
চাঁদপুর জেলার রাজনীতিবিদ
১৯৫৭-এ জন্ম
২০৩০ ফিফা বিশ্বকাপ

২০৩০ ফিফা বিশ্বকাপ হবে ২৪তম ফিফা বিশ্বকাপ , একটি চতুর্বার্ষিক আন্তর্জাতিক ফুটবল টুর্নামেন্ট যা ফিফার সদস্য অ্যাসোসিয়েশনের পুরুষদের জাতীয় দল দ্বারা প্রতিদ্বন্দ্বিতা করে। ২০৩০ বিশ্বকাপ শতবর্ষী বিশ্বকাপ প্রতিযোগিতা চিহ্নিত করবে। প্রথমবারের মতো, দুটি মহাদেশের তিনটি দেশ প্রতিযোগিতার আয়োজক হবে, যেখানে স্পেন, পর্তুগাল এবং মরক্কো আয়োজক দেশ। অতিরিক্তভাবে, আর্জেন্টিনা, প্যারাগুয়ে এবং উরুগুয়ে এই ইভেন্টের উদ্বোধনী দেশ হিসেবে কাজ করবে।

স্বাগতিক নির্বাচন প্রক্রিয়া
২০৩০ বিশ্বকাপের জন্য প্রথম প্রস্তাবিত দরটি রয়্যাল মরক্কো ফুটবল ফেডারেশন করেছিল। ২০২৬ ফিফা বিশ্বকাপের সংগঠনের কাছে হেরে যাওয়ার পরে মরক্কো সম্ভবত তার প্রতিবেশী আলজেরিয়া এবং তিউনিসিয়ার সাথে একসাথে পরিকল্পনা করছে। দ্বিতীয় যৌথ দর ছিলো আর্জেন্টাইন ফুটবল অ্যাসোসিয়েশন এবং উরুগুয়ের ফুটবল অ্যাসোসিয়েশন থেকে। তৃতীয়টি হচ্ছে ইংল্যান্ডের ফুটবল অ্যাসোসিয়েশন। ২০১৭ সালের ফিফার বিধি অনুসারে, ২০৩০ বিশ্বকাপ এশিয়াতে (এএফসি ভুক্ত দেশসমূহে) এবং উত্তর আমেরিকাতে (কনকাকাফ) অনুষ্ঠিত হতে পারবে না, কারণ এশিয়ার সদস্যরা কাতারের নির্বাচনের পরে বিড থেকে বাদ পড়েছে। এবং উত্তর আমেরিকার সদস্যরা কানাডা, মেক্সিকো এবং আমেরিকার নির্বাচনের পর বাদ পড়েছে।

দল

উত্তীর্ণ দল 
ছয়টি স্বাগতিক দেশই বিশ্বকাপে খেলার যোগ্যতা অর্জন করবে।

তথ্যসূত্র

ফিফা বিশ্বকাপের আসর
বিশ্বকাপ ফুটবল
আন্তর্জাতিক প্রতিযোগিতা
ফিফা বিশ্বকাপ
২০৩০ ফিফা বিশ্বকাপ
পূর্ব নির্ধারিত ফুটবল প্রতিযোগিতা
২০৩০-এ ফুটবল
হইচই আনলিমিটেড

হইচই আনলিমিটেড (বাংলা অনুবাদ:হইচই সীমাহীন) অনিকেত চট্টোপাধ্যায় পরিচালিত একটি আসন্ন বাংলা কমেডি চলচ্চিত্র। ছবিটি প্রযোজনা করছে দেব এন্টারটেনমেন্ট ভেনচারস এবং এই চলচ্চিত্র দেব, পূজা ব্যানার্জি, কৌশানী মুখোপাধ্যায়, রোজা পারমিতিতা দে, খরাজ মুখোপাধ্যায় এবং শাশ্বত চট্টোপাধ্যায় প্রধান ভূমিকাগুলিতে অভিনয় করেছেন।  প্রাথমিকভাবে দৃশ্য ধারণ কলকাতার স্থানগুলিতে সম্পন্ন হয় এবং ছবির বেশিরভাগ দৃশ্য ধারণ  উজবেকিস্তানে হয়েছে।  এই চলচ্চিত্র বাংলা, হিন্দি, ইংরেজি এবং অনেকগুলি আন্তর্জাতিক ভাষা সহ মুক্তি পাবে। এই চলচ্চিত্রটি রাশিয়া, তাজিকিস্তান, কাজাখস্তান, উজবেকিস্তান, ইউক্রেন এবং আজারবাইজানে মুক্তি পাবে।

অভিনয়ে
দেব
 কৌশানী মুখোপাধ্যায়
শাশ্বত চট্টোপাধ্যায় 
রজতাভ দত্ত, 
খরাজ মুখোপাধ্যায়, 
সুদীপ্তা চক্রবর্তী, 
কনীনিকা বন্দ্যোপাধ্যায়, 
বিশ্বজিৎ চক্রবর্তী, 
মানসী সিনহা, 
অর্ণ মুখোপাধ্যায়,
সায়ন্তনী গুহঠাকুরতা

গল্প
ছবির কাহিনি আবর্তিত হয়েছে চার নায়ক ও পাঁচ নায়িকাকে কেন্দ্র করে। এক বড় শিল্পপতির ঘরজামাই উত্তীয়(দেব)। তার স্ত্রী(কৌশানি) অতি রক্ষণশীল। সর্বক্ষণ পুজোপাঠ নিয়ে ব্যস্ত, আর এটাই উত্তীয়ের জীবনের সমস্যার কারণ। প্রোমোটার বিজন(খরাজ)-এর আবার দুই স্ত্রী। কিন্তু কেউই আবার কারও অস্তিত্বের কথা জানে না। এই দুই স্ত্রীর চরিত্রে দেখা যাবে কনীনিকা ও মানসী সিনহাকে। পাছে বিজনের এই দুই স্ত্রী একে অন্যের বিষয়ে জানতে পেরে যান তাই সর্বক্ষণ দুশ্চিন্তায় ভোগে বিজন, রিটায়ার্ড ফ্লাইট লেফটেন্যান্ট অনিমেষ চাকলাদার(শাশ্বত) অবিবাহিত। তার জীবনে সমস্যার এক অন্যতম কারণ এক গুন্ডা(সুদীপ্তা)। সে মাঝেমধ্যেই বাড়ি এসে বাড়িটা তাকে লিখে দিতে বলে। আজম খান (অর্ণ) গ্যারাজ মেকানিক। তার স্ত্রী অভিনেত্রী হতে চায়। এই চরিত্রে রয়েছেন রোজা পারমিতা দে। আজমলের স্ত্রী মনে করে এই কালিঝুলি মাখা মানুষটি তার বর হওয়ার উপযুক্ত নয়। প্রত্যেকেই নিজেদের জীবনে অবসাদে ভোগে। এমতাবস্থায় তারা উজবেকিস্তানে বেড়াতে যায়। সেখানে গিয়ে তাদের সঙ্গে আলাপ হয় গাইড ললিতা ঝুরঝুরোস্কির(পূজা বন্দ্যোপাধ্যায়)-র সঙ্গে।

সঙ্গীত

তথ্যসূত্র

বহিঃসংযোগ

ভারতীয় চলচ্চিত্র
বাংলা ভাষার চলচ্চিত্র
২০১৮-এর চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় তিক্ত হাস্যরসাত্মক চলচ্চিত্র
অনিকেত চট্টোপাধ্যায় পরিচালিত চলচ্চিত্র
দেব এন্টারটেনমেন্ট ভেনচারের চলচ্চিত্র
বাংলা ভাষার ভারতীয় চলচ্চিত্র
ভারতীয় বন্ধু সম্পর্কিত হাস্যরস চলচ্চিত্র
মৈদং ইউনিয়ন

মৈদং বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।

আয়তন 
মৈদং ইউনিয়নের আয়তন ৩৮,৪০০ একর (১৫৫.৪০ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৪৬০১জন। এর মধ্যে ৪,৪৮৬জন বৌদ্ধ, ১১১জন মুসলিম, ২জন হিন্দু, ২জন খ্রিস্টান ও জন অন্যান্য ধর্মের অনুসারী।

অবস্থান ও সীমানা 
জুরাছড়ি উপজেলার সর্ব-দক্ষিণে মৈদং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে জুরাছড়ি ইউনিয়ন; পূর্বে জুরাছড়ি ইউনিয়ন ও বিলাইছড়ি উপজেলার ফারুয়া ইউনিয়ন; দক্ষিণে বিলাইছড়ি উপজেলার ফারুয়া ইউনিয়ন এবং পশ্চিমে বিলাইছড়ি উপজেলার বিলাইছড়ি ইউনিয়ন, কেংড়াছড়ি ইউনিয়ন ও রাঙ্গামাটি সদর উপজেলার বালুখালী ইউনিয়ন অবস্থিত।

প্রশাসনিক কাঠামো 
মৈদং ইউনিয়ন জুরাছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি মৈদং, পানছড়ি, জারুলছড়ি এবং ডুবাজারুল এ ৪টি মৌজা নিয়ে গঠিত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
মৈদং ইউনিয়নের সাক্ষরতার হার ১৯.৫১%। এ ইউনিয়নে ১৩টি প্রাথমিক বিদ্যালয় রয়েছে।

শিক্ষা প্রতিষ্ঠান 
প্রাথমিক বিদ্যালয়
 আমতলা বাদলহাটছড়া সরকারি প্রাথমিক বিদ্যালয়
 জামুরাছড়ি সরকারি প্রাথমিক বিদ্যালয়
 জামেরছড়ি সরকারি প্রাথমিক বিদ্যালয়
 তেছড়ি পাড়া সরকারি প্রাথমিক বিদ্যালয়
 ফকিরাছড়ি সরকারি প্রাথমিক বিদ্যালয়
 বাদলহাটছড়া সরকারি প্রাথমিক বিদ্যালয়
 বামের মৈদং সরকারি প্রাথমিক বিদ্যালয়
 বেলতলা বেসরকারি প্রাথমিক বিদ্যালয়
 ভূয়াতলীছড়া সরকারি প্রাথমিক বিদ্যালয়
 মগাছড়ি মইন পাড়া বেসরকারি প্রাথমিক বিদ্যালয়
 শিলছড়ি মোনপাড়া সরকারি প্রাথমিক বিদ্যালয়
 শিলছড়ি সরকারি প্রাথমিক বিদ্যালয়
 হাজাছড়া সরকারি প্রাথমিক বিদ্যালয়

যোগাযোগ ব্যবস্থা 
মৈদং ইউনিয়নে যোগাযোগের প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। জুরাছড়ি উপজেলার অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়। সড়ক পথে যোগাযোগের প্রধান সড়ক জুরাছড়ি-বিলাইছড়ি সড়ক।

খাল ও নদী 
মৈদং ইউনিয়নের মধ্য দিয়ে প্রবাহিত হচ্ছে শলক খাল।

হাট-বাজার 
মৈদং ইউনিয়নের প্রধান ৩টি হাট-বাজার হল শিলছড়ি বাজার, জামেরছড়ি বাজার এবং ফকিরাছড়ি বাজার।

দর্শনীয় স্থান 
 বারাবান্যা মৈত্রী বিহার
 ফকিরাছড়ি শাখা বন বিহার

জনপ্রতিনিধি 
 বর্তমান চেয়ারম্যান: সাধনা নন্দ চাকমা

আরও দেখুন 
 জুরাছড়ি উপজেলা
 জুরাছড়ি থানা
 রাঙ্গামাটি জেলা

তথ্যসূত্র

বহিঃসংযোগ 

জুরাছড়ি উপজেলার ইউনিয়ন
দুমদুম্যা ইউনিয়ন

দুমদুম্যা বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।

আয়তন 
দুমদুম্যা ইউনিয়নের আয়তন ৭৮,০৮০ একর (৩১৫.৯৮ বর্গ কিলোমিটার)। এটি জুরাছড়ি উপজেলার সবচেয়ে বড় ইউনিয়ন।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা জন। এর মধ্যে ৭,৩৫১জন বৌদ্ধ, ১৬৪জন মুসলিম, ১২৫জন খ্রিস্টান, ২৫জন হিন্দু ।

অবস্থান ও সীমানা 
জুরাছড়ি উপজেলার সর্ব-পূর্বে দুমদুম্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬০ কিলোমিটার। এ ইউনিয়নের দক্ষিণে বিলাইছড়ি উপজেলার ফারুয়া ইউনিয়ন, পশ্চিমে জুরাছড়ি ইউনিয়ন ও বরকল উপজেলার আইমাছড়া ইউনিয়ন এবং উত্তরে ও পূর্বে ভারতের মিজোরাম প্রদেশ অবস্থিত।

প্রশাসনিক কাঠামো 
দুমদুম্যা ইউনিয়ন জুরাছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি দুমদুম্যা মৌজা নিয়েই গঠিত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
দুমদুম্যা ইউনিয়নের সাক্ষরতার হার ৭.৭৭%। এ ইউনিয়নে ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
নিম্ন মাধ্যমিক বিদ্যালয়
 বরকলক নিম্ন মাধ্যমিক বিদ্যালয়

প্রাথমিক বিদ্যালয়
 আনন্দপাড়া বেসরকারি প্রাথমিক বিদ্যালয়
 করল্যাছড়ি বেসরকারি প্রাথমিক বিদ্যালয়
 কলাবনছড়া বেসরকারি প্রাথমিক বিদ্যালয়
 কুলুকপানিছড়া বেসরকারি প্রাথমিক বিদ্যালয়
 ঘিলালুদিমোন বেসরকারি প্রাথমিক বিদ্যালয়
 চুমাচুমি বেসরকারি প্রাথমিক বিদ্যালয়
 ছোট কড়াইদিয়া বেসরকারি প্রাথমিক বিদ্যালয়
 দুলুছড়ি বেসরকারি প্রাথমিক বিদ্যালয়
 নাকশাতুলী বেসরকারি প্রাথমিক বিদ্যালয়
 ফরেস্ট ভিলেজার বস্তিপাড়া সরকারি প্রাথমিক বিদ্যালয়
 বরকলক সরকারি প্রাথমিক বিদ্যালয়
 বালুছড়া বেসরকারি প্রাথমিক বিদ্যালয়
 ভূয়াতলীছড়া সরকারি প্রাথমিক বিদ্যালয়
 মন্দিরাছড়া বেসরকারি প্রাথমিক বিদ্যালয়
 শীমেইতুলী বেসরকারি প্রাথমিক বিদ্যালয়

যোগাযোগ ব্যবস্থা 
ভারত সীমান্তবর্তী ও পাহাড়বেষ্টিত দুমদুম্যা ইউনিয়নে যোগাযোগের একমাত্র মাধ্যম পায়ে হেঁটে, যার কোন বিকল্প নেই। তবে শুকনো মৌসুমে কিছু অংশ মোটর সাইকেলে যাওয়া যায়।

খাল ও নদী 
দুমদুম্যা ইউনিয়নের মধ্য দিয়ে প্রবাহিত হচ্ছে সুবলং খাল, তেছড়ি খাল এবং টেগা খাল।

হাট-বাজার 
দুমদুম্যা ইউনিয়নের প্রধান ৩টি হাট-বাজার হল বরকলক বাজার, বগাখালী বাজার এবং বস্তিপাড়া বাজার।

দর্শনীয় স্থান 
 বরকলক

জনপ্রতিনিধি 
 বর্তমান চেয়ারম্যান: শান্তি রাজ চাকমা

আরও দেখুন 
 জুরাছড়ি উপজেলা
 জুরাছড়ি থানা
 রাঙ্গামাটি জেলা

তথ্যসূত্র

বহিঃসংযোগ 

জুরাছড়ি উপজেলার ইউনিয়ন
আর্থার জোন্স

আর্থার ওয়েন জোন্স (; জন্ম: ১৬ আগস্ট, ১৮৭২ - মৃত্যু: ২১ ডিসেম্বর, ১৯১৪) নটিংহ্যামশায়ারের শেলটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা, অধিনায়ক ও রাগবি ইউনিয়ন খেলোয়াড় ছিলেন। ইংল্যান্ড ক্রিকেট দলের অন্যতম সদস্য ছিলেন আর্থার জোন্স। দলে তিনি মূলতঃ অল-রাউন্ডার হিসেবে খেলতেন। অন্যদিকে, রাগবি ইউনিয়নে ফুল ব্যাক কিংবা থ্রি কোয়ার্টার অঞ্চলে অবস্থান করতেন তিনি।

বেডফোর্ড মডার্ন স্কুলে পড়াশোনা শেষে কেমব্রিজের জেসাস কলেজে অধ্যয়ন করেন। কেমব্রিজ বিশ্ববিদ্যালয়, নটিংহ্যামশায়ার, লন্ডন কাউন্টি ও ইংল্যান্ড দলের পক্ষে খেলেছেন।

খেলোয়াড়ী জীবন 
প্রতিভাধর, প্রচণ্ড উদ্যমী, উদ্বোধনী ব্যাটসম্যান এবং লেগ ব্রেক ও গুগলি বোলার ছিলেন আর্থার জোন্স। ১৯০৩ সালে নটিংহ্যামশায়ারের পক্ষে ব্যক্তিগত সর্বোচ্চ রানের ইনিংস খেলেন। ট্রেন্ট ব্রিজে গ্লুচেস্টারশায়ারের বিপক্ষে অপরাজিত ২৯৬ রান করেছিলেন তিনি।

সমগ্র খেলোয়াড়ী জীবনে ১২ টেস্টে অংশ নিয়েছেন। তন্মধ্যে, দুই টেস্টে দলের অধিনায়কের দায়িত্বে ছিলেন। টেস্ট ক্রিকেটের ইতিহাসে প্রথম অতিরিক্ত খেলোয়াড় হিসেবে উইকেট-রক্ষকের দায়িত্ব পালন করেন। ১৯০৫ সালে ওভালে অস্ট্রেলিয়ার বিপক্ষে এ ঘটনা ঘটে।

ক্রিকেটে অসামান্য ক্রীড়াশৈলী উপস্থাপনার স্বীকৃতিস্বরূপ ১৯০০ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন।

২১ ডিসেম্বর, ১৯১৪ তারিখে বেডফোর্ডশায়ারের ডানস্ট্যাবল এলাকায় ৪২ বছর বয়সে আর্থার জোন্সের দেহাবসান ঘটে।

তথ্যসূত্র

বহিঃসংযোগ 
 
 
 

১৯১৪-এ মৃত্যু
১৮৭২-এ জন্ম
মেরিলেবোন ক্রিকেট ক্লাবের ক্রিকেটার
নর্থ ভার্সাস সাউথের ক্রিকেটার
জেন্টলম্যানের ক্রিকেটার
মিডল্যান্ড কাউন্টিজের ক্রিকেটার
উইজডেন বর্ষসেরা ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের টেস্ট ক্রিকেট অধিনায়ক
১৮৯০ থেকে ১৯১৮ সময়কালীন ইংরেজ ক্রিকেটার
নটিংহ্যামশায়ারের ক্রিকেটার
নটিংহ্যামশায়ার ক্রিকেট অধিনায়ক
কেমব্রিজ বিশ্ববিদ্যালয়ের ক্রিকেটার
লন্ডন কাউন্টির ক্রিকেটার
সি. আই. থর্নটন একাদশের ক্রিকেটার
তেল টার্মিনাল

একটি তেল ডিপ (কখনও কখনও একটি ট্যাংক খামার, ইনস্টলেশন বা তেল টার্মিনাল বলা হয়) তেল অথবা পেট্রোকেমিক্যাল পণ্য সংরক্ষণের জন্য একটি শিল্প সুবিধা এবং যা থেকে এই পণ্য সাধারণত ব্যবহারকারীদের বা অন্য সঞ্চয় স্থানে সরবরাহ করা হয়। একটি তেলের ডিপ সাধারণত মাটির নিচের বা মাটির উপরে ট্যাংক নিয়ে গঠিত। তেলের ডিপ  থেকে ট্যাঙ্কার বা অন্যান্য যানবাহন (যেমন বার্জ) বা পাইপলাইন মধ্যে তেল সরবরাহ করা হয়।

তেল ডিপোগুলি সাধারণত তেলের শোধনাগারের কাছে অবস্থিত হয় অথবা এমন স্থানে যেখানে পণ্য ধারণকারী সামুদ্রিক ট্যাঙ্কারগুলি তাদের পণ্যসম্ভার খালাস করতে পারে। কিছু ডিপো পাইপলাইনগুলির সাথে যুক্ত থাকে যা থেকে তারা তাদের সরবরাহ স্থানগুলি্র সাথে যুক্ত থাকে এবং ডেপগুলি রেল দ্বারা, বার্জ দ্বারা এবং সড়ক ট্যাঙ্কার (কখনও কখনও "ব্রিজিং" নামে পরিচিত) দ্বারা তেল পরিবহন করে।

বেশিরভাগ তেল ডিপোগুলি তাদের স্থল থেকে চালানো সড়ক ট্যাঙ্কার এবং এই যানবাহনগুলি পেট্রোল স্টেশনগুলি বা অন্য ব্যবহারকারীদের কাছে  পণ্যগুলি পরিবহন করে।

একটি তেল ডিপো একটি তুলনামূলকভাবে অপ্রচলিত সুবিধা যেটি (বেশিরভাগ ক্ষেত্রেই) সাইটে কোন প্রক্রিয়াকরণ বা অন্যান্য রূপান্তর হয় না। ডিপোগুলি (পণ্য যা একটি রিফাইনারি থেকে) তাদের চূড়ান্ত গ্রাহকদের সরবরাহের জন্য উপযুক্ত। আধুনিক ডেপুটগুলি অতীতের মত একই ধরনের ট্যাঙ্ক, পাইপলাইন এবং গেন্টরিগুলি রয়েছে এবং সেই সাথে স্থানটিতে বেশিরভাগ সয়ংক্রিও প্রযুক্তি রয়েছে, তবে সময়ের সাথে ডিপ কার্যক্রমের কিছু গুরুত্বপূর্ণ পরিবর্তন হয়েছে।

স্বাস্থ্য, নিরাপত্তা এবং পরিবেশ

তথ্যসূত্র

বহিঃসংযোগ

শিল্প
তেল টার্মিনাল
ভার্নন র‌্যান্সফোর্ড

ভার্নন সেম্যুর র‌্যান্সফোর্ড (; জন্ম: ২০ মার্চ, ১৮৮৫ - মৃত্যু: ১৯ মার্চ, ১৯৫৮) ভিক্টোরিয়ার দক্ষিণ ইয়ারায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯০৭ থেকে ১৯১২ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। এছাড়াও মেলবোর্ন ক্রিকেট ক্লাবের পক্ষে খেলেছেন তিনি। দলে তিনি মূলতঃ বামহাতি ব্যাটসম্যান হিসেবে খেলেছেন। এছাড়াও স্লো-লেফট আর্ম অর্থোডক্স বোলিং করতেন ভার্নন র‌্যান্সফোর্ড।

খেলোয়াড়ী জীবন 
সমগ্র খেলোয়াড়ী জীবনে ২০ টেস্টে অংশগ্রহণের সুযোগ পান তিনি। ১৯০৯ সালে ইংল্যান্ড সফরে তার সেরা সময় কাঁটে। ঐ সফরে তিনি ব্যাটিং গড়ে অস্ট্রেলীয়দের মধ্যে শীর্ষস্থানে অবস্থান করেছিলেন। ব্যক্তিগত সর্বোচ্চ ও সেরা অপরাজিত ১৪৩ রান তুলেছিলেন। পরের বছর উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।

অবসর 
ক্রিকেট খেলা থেকে অবসর নেয়ার পর ১৯২৭-২৮ মৌসুমে মেলবোর্ন ফুটবল ক্লাবের সভাপতির দায়িত্ব পালন করেন। এছাড়াও ১৯৩৯ থেকে ১৯৫৭ সময়কালে মেলবোর্ন ক্রিকেট ক্লাবের সচিবের দায়িত্বে ছিলেন।

১৯ মার্চ, ১৯৫৮ তারিখে ভিক্টোরিয়ার ব্রাইটন এলাকায় ৭২ বছর বয়সে ভার্নন র‌্যান্সফোর্ডের দেহাবসান ঘটে।

তথ্যসূত্র

বহিঃসংযোগ 
 
 
 
Vernon Seymour Ransford (1885–1958) Gravesite at Brighton General Cemetery (Vic)

১৮৮৫-এ জন্ম
১৯৫৮-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
ভিক্টোরিয়ার ক্রিকেটার
উইজডেন বর্ষসেরা ক্রিকেটার
মেলবোর্ন ক্রিকেট ক্লাবের ক্রিকেটার
মেলবোর্ন ফুটবল ক্লাবের সভাপতি
মেলবোর্ন থেকে আগত ক্রিকেটার
ভিক্টোরিয়া (অস্ট্রেলিয়া) থেকে আগত ক্রিকেটার
অস্ট্রেলীয় ক্রিকেট প্রশাসক
অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার
লিও ম্যাকেরি

টমাস লিও ম্যাকেরি (; ৩ অক্টোবর ১৮৯৮ - ৫ জুলাই ১৯৬৯) ছিলেন একজন মার্কিন চলচ্চিত্র পরিচালক, চিত্রনাট্যকার ও প্রযোজক। তিনি তিনবার শ্রেষ্ঠ পরিচালনার জন্য একাডেমি পুরস্কার অর্জন করেন। তিনি প্রায় ২০০ চলচ্চিত্রের সাথে জড়িত ছিলেন, তন্মধ্যে সবচেয়ে উল্লেখযোগ্য হল ডাক সোপ, মেক ওয়ে ফর টুমরো, দ্য অফুল ট্রুথ, গোয়িং মাই ওয়ে, দ্য বেল অব সেন্ট ম্যারিস, মাই সন জন ও অ্যান অ্যাফেয়ার টু রিমেম্বার।

১৯৩০-এর দশকে তিনি স্কুবল কমেডিধর্মী চলচ্চিত্র নির্মাণ করতে থাকেন। তিনি দ্বিতীয় বিশ্বযুদ্ধ পূর্ববর্তী সময়ে সবচেয়ে জনপ্রিয় ও প্রতিষ্ঠিত হাস্যরসাত্মক চলচ্চিত্র পরিচালকদের একজন ছিলেন। ১৯৪০-এর দশকে সামাজিক সচেতনতামূলক ও ধর্মীয় চলচ্চিত্র প্রযোজনায় মনোযোগী হন। তিনি এই দুই ধরনের চলচ্চিত্রেই সফলতা ও প্রশংসা লাভ করেন।

পুরস্কার ও মনোনয়ন

তথ্যসূত্র

বহিঃসংযোগ

 
 

১৮৯৮-এ জন্ম
১৯৬৯-এ মৃত্যু
কালভার সিটির হলিক্রস সিমেট্রিতে সমাহিত
ক্যালিফোর্নিয়ার রিপাবলিকান
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন পুরুষ চিত্রনাট্যকার
মার্কিন রোমান ক্যাথলিক
শ্রেষ্ঠ পরিচালনা বিভাগে একাডেমি পুরস্কার বিজয়ী
শ্রেষ্ঠ কাহিনী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
২০শ শতাব্দীর চিত্রনাট্যকার
চাঁচল

চাঁচল ভারতের পশ্চিমবঙ্গ রাজ্যের একটি শহর। এই শহরটি পশ্চিমবঙ্গের উত্তর অংশের মালদা জেলাতে অবস্থিত এবং চাঁচল মালদা জেলার একটি গুরুত্বপূর্ণ শহর।শহরটির মধ্য দিয়ে ৩১ নং জাতীয় সড়ক (ভারত) বিস্তৃত হয়েছে।

জনসংখ্যা

শিক্ষাব্যবস্থা

কলেজ
 চাঁচল মহাবিদ্যালয়

বিদ্যালয়
 চাঁচল সিদ্ধেশ্বরী ইনস্টিটিউট
 চাঁচল রানী দক্ষিণাময়ী বালিকা বিদ্যালয়
 কলিগ্রাম উচ্চ বিদ্যালয়
 কলিগ্রাম বালিকা উচ্চ বিদ্যালয়
 আল ইসলাহ্ এজুগার্ডেন উঃমাঃ

উল্লেখযোগ্য ব্যক্তিত্ব
 শিবরাম চক্রবর্তী

তথ্যসূত্র

পশ্চিমবঙ্গের শহর
মালদহ জেলার দর্শনীয় স্থান
মালদহ জেলার শহর ও নগর
স্তাদ দ্য ফ্রঁস

স্তাদ দ্য ফ্রঁস (, ) হল প্যারিসের ঠিক উত্তরে সাঁ-দ্যনি, সেন-সাঁ-দ্যনি অঞ্চলে অবস্থিত ফ্রান্সের বহুমুখী জাতীয় স্টেডিয়াম। এ ক্রীড়া মাঠের বসার ধারণক্ষমতা হল ৮১,৩৩৮ জন, যা একে ইউরোপের ষষ্ঠ বৃহত্তম স্টেডিয়ামে পরিনত করেছে। স্টেডিয়ামটি ফ্রান্সের জাতীয় ফুটবল দল এবং ফ্রান্সের জাতীয় রাগবি ইউনিয়ন দল তাদের আন্তর্জাতিক প্রতিযোগিতায় ব্যবহার করে থাকে। বিশ্বের মধ্যে এটি দশম বৃহত্তম স্টেডিয়াম এবং ট্রাক অ্যান্ড ফিল্ড প্রতিযোগিতার জন্য এটি ইউরোপের বৃহত্তম স্টেডিয়াম, যাতে ৭৮,৩৩৮ জন মানুষ বসে খেলা দেখতে পারে। এ স্টেডিয়াম মূলত ১৯৯৮ ফিফা বিশ্বকাপ উপলক্ষে তৈরি করা হয়েছে এবং এর নামকরণ করেছিলেন আয়োজক কমিটির সভাপতি মাইকেল প্লাতিনি। ১৯৯৮ সালের ১২ জুলাই এতে ১৯৯৮ ফিফা বিশ্বকাপের ফাইনালে ফ্রান্স ব্রাজিলকে ৩–০ গোলে পরাজিত করেছিল। এ স্টেডিয়ামেই ২০২৪ গ্রীষ্মকালীন অলিম্পিক ক্রীড়া প্রতিযোগিতার উদ্বোধনী ও সমাপনী অনুষ্ঠান আয়োজন করা হয়েছিল।

আরও দেখুন
 প্যারিসের পর্যটন আকর্ষণের তালিকা
 ফ্রান্সের ফুটবল স্টেডিয়ামের তালিকা
 জাতীয় স্টেডিয়ামের তালিকা
 ধারণক্ষমতা অনুযায়ী রাগবি ইউনিয়ন স্টেডিয়ামের তালিকা
 স্টেডিয়ামের তালিকা

তথ্যসূত্র

বহিঃসংযোগ

 
 স্টেডিয়াম গাইড নিবন্ধ
 স্তাদ দ্য ফ্রঁসে খেলা সমস্ত রাগবি ম্যাচের পরিসংখ্যান
 রাগবি বিশ্বকাপ ২০০৭
 লে স্টেড ডি ফ্রান্স ৩ডি মডেল (গুগলস্কেচআপ) 

ফ্রান্সের অ্যাথলেটিক্স (ট্র্যাক ও ফিল্ড) ভেন্যু
১৯৯৮ ফিফা বিশ্বকাপ স্টেডিয়াম
২০০৩ ফিফা কনফেডারেশন্স কাপ স্টেডিয়াম
ফ্রান্সের ফুটবল মাঠ
জাতীয় স্টেডিয়াম
ফ্রান্সের বহুমুখী স্টেডিয়াম
রাগবি বিশ্বকাপের স্টেডিয়াম
ফ্রান্সের রাগবি ইউনিয়ন স্টেডিয়াম
সেন-সাঁ-দ্যনির খেলার মাঠ
প্যারিসের খেলার মাঠ
স্তাদ ফ্রঁসেজ প্যারিস
ফ্রান্স জাতীয় ফুটবল দল
উয়েফা ইউরো ২০১৬ স্টেডিয়াম
ফিফা বিশ্বকাপের উদ্বোধনী ম্যাচ অনুষ্ঠিত স্টেডিয়াম
সাঁ-দ্যনি, সেন-সাঁ-দ্যনিতে খেলাধুলা
নভেম্বর ২০১৫ প্যারিস হামলা
১৯৯৮-এ প্রতিষ্ঠিত খেলার মাঠ
১৯৯৮-এ ফ্রান্সে প্রতিষ্ঠিত
২০২৪ গ্রীষ্মকালীন অলিম্পিকের মাঠ
অলিম্পিক স্টেডিয়াম
অলিম্পিক অ্যাথলেটিক্স মাঠ
অলিম্পিক রাগবি মাঠ
উয়েফা ইউরোপীয় চ্যাম্পিয়নশিপের ফাইনাল স্টেডিয়াম
ফ্রান্স জাতীয় রাগবি ইউনিয়ন দল
১৯৯৮-এ প্রতিষ্ঠিত সঙ্গীত স্থান
ডায়মন্ড লিগের মাঠ
থাই-ইউয়েন

থাই-ইউয়েন ( , বিং (并), জিনইয়াং (晋阳) নামেও পরিচিত) হচ্ছে উত্তর চীনের শানশি প্রদেশের রাজধানী এবং সবচেয়ে বড় শহর। এটি চীনের একটি প্রধান প্রস্তুতকারক এলাকা। ঐতিহাসিক কাল থেকে থাই-ইউয়েন চীনের বহু রাজবংশের রাজধানী বা প্রাদেশিক রাজধানী ছিল, একারণে একে লুংছেং (龙城, "ড্রাগন নগর") ডাকা হয়।

নাম ও ব্যুৎপত্তি
শহরটির দুটি চৈনিক নাম-  (,thai "প্রকাণ্ড") এবং  (,ইউয়েন "সমতল"), স্থানটির এমন বৈশিষ্ট্যকে নির্দেশ করছে যা ফেন নদী হতে পর্বতসমূহকে আলাদা করেছে এবং অপেক্ষাকৃত সমতল ভূমিতে এসে মিলিত হয়েছে। শহরটির দীর্ঘ ইতিহাস ধরে বিভিন্ন নাম ছিল, যার মধ্যে রয়েছে-  () (যা থেকে শহরের সংক্ষিপ্ত অক্ষর  () নেয়া হয়েছে),  () এবং  ()।

তাং রাজবংশ এবং পরবর্তীতে পাঁচ রাজবংশ শাসনকালে, থাই-ইউয়েন নগরীকে উত্তরাঞ্চলের রাজধানীতে উন্নীত করা হয়, ফলে  (), এবং  (, বর্তমানকার বেইজিং থেকে ভিন্ন) নাম উৎপন্ন হয়।

ইতিহাস 
থাই-ইউয়েন একটি প্রাচীন নগরী যার ২৫০০ বছরের পূর্বের নগর ইতিহাস রয়েছে, যা খ্রিঃপূঃ ৪৯৭ বছরের পুরনো। এটি ঝাও, পূর্ববর্তী কিন, পশ্চিম ওয়েই, উত্তর কি, উত্তর জিন, পরবর্তী তাং, পরবর্তী জিন, পরবর্তী হান, উত্তর হান রাজবংশের (, ) রাজধানী বা দ্বিতীয় রাজধানী ছিল। থাই-ইউয়েনের কৌশলগত অবস্থান এবং সমৃদ্ধ ইতিহাস একে উত্তর চীনের অন্যতম অর্থনৈতিক, রাজনৈতিক, সামরিক, এবং সাংস্কৃতিক কেন্দ্রে পরিণত করেছে।

ভূগোল 

থাই-ইউয়েন ফেন নদীর উত্তর দিকে উর্বর উচ্চ অববাহিকায় অবস্থিত। এই শহর প্রদেশটির কেন্দ্রে অবস্থিত যা পূর্ব-পশ্চিমে  এবং উত্তর-দক্ষিণে  বিস্তৃত। এটি প্রদেশটির উত্তর-দক্ষিণ সড়ক বরাবর চলেছে, এবং থাইহাং পর্বত থেকে পূর্ব দিকে হপেই এবং পশ্চিমে উত্তর শাআনশি বরাবর গুরুত্বপূর্ণ যোগাযোগ রাস্তাকে অতিক্রম করেছে।

প্রাকৃতিক সম্পদ 
কয়লা, লোহা, মার্বেল, সিলিকা, বক্সাইট, চুনাপাথর, গ্রাফাইট, কোয়ার্টজ, ফসফরাস, জিপসাম, মাইকা, তামা, সোনা ইত্যাদি প্রাকৃতিক সম্পদে থাই-ইউয়েন ভরপুর। অঞ্চলটি কয়লা, লোহা, সিলিকা এবং মার্বেলের উৎপাদন বৃদ্ধি করেছে। চীনে কোকিং কয়লা উৎপাদনে গুজিয়াওয়ের পশ্চিম স্যাটেলাইট শহরটি শীর্ষে। থাই-ইউয়েন সরলবর্গীয় বন, পাইন, শ্বেত পাইন, পরিষ্কার পরিচ্ছন্ন এবং সরলবর্গীয় চিরহরিৎ বৃক্ষ দ্বারা পরিপূর্ণ।

জলবায়ু

প্রশাসনিক এলাকা

জনমিতি 
২০১০ আদমশুমারি অনুযায়ী থাই-ইউয়েন প্রশাসনিক অঞ্চলের  এলাকাজুড়ে মোট ৪২,০১,৫৯১ জন বাসিন্দা বাস করত, যার মধ্যে  এলাকার ৩২,১২,৫০০ জনই শহুরে বাসিন্দা ছিল।

অর্থনীতি 

২০১৫ মোতাবেক, থাই-ইউয়েনের জিডিপি প্রায় ২৯০ বিলিয়ন য়ুয়ান, বা ৪৪.৫ বিলিয়ন এসডি ছিল, যা আগের বছরের তুলনায় ৮.১ শতাংশ বেশি ছিল। ২০০৭ সালে, থাই-ইউয়েনের মুখ্য, গৌণ, এবং তৎপরবর্তী শিল্পের মুল্য ৩.৯ বিলিয়ন য়ুয়ান, ১০৫.২ বিলিয়ন য়ুয়ান, এবং ১৩২.২ বিলিয়ন য়ুয়ান ছিল।
শানশি চীনের এক-চতুর্থাংশ কয়লা উৎপাদন করে থাকে এবং থাই-ইউয়েন চীন থাই-ইউয়েন কয়লা লেনদেন কেন্দ্রে অবস্থিত, যা ২০১২ সাল থেকে ব্যবসায় শুরু করে।

তথ্যসূত্র

বহিঃসংযোগ 

Taiyuan Government website

শানশির শহর
খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
চীনের প্রাদেশিক রাজধানী
থাই-ইউয়েন
চীনের শহর
বরকল থানা

বরকল থানা বাংলাদেশের রাঙ্গামাটি জেলার অন্তর্গত বরকল উপজেলার একটি থানা।

প্রতিষ্ঠাকাল 
বরকল থানা গঠিত হয় ১৯২৩ সালে।

প্রশাসনিক এলাকাসমূহ 
বরকল উপজেলার ৫টি ইউনিয়নের প্রশাসনিক কার্যক্রম বরকল থানার আওতাধীন।

ইউনিয়নসমূহ:
 ১নং সুবলং
 ২নং বরকল
 ৩নং আইমাছড়া
 ৪নং ভূষণছড়া
 ৫নং বড় হরিণা

আরও দেখুন 
 বরকল উপজেলা
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি জেলার থানা
বরকল উপজেলা
সাহিত্যের ইতিহাস

সাহিত্যের ইতিহাস হল পদ্য ও গদ্য ছন্দে লিখনের ঐতিহাসিক বিবর্তন। ইহা পাঠক, শ্রোতা বা পর্যবেক্ষককে বিনোদন, শিক্ষা ও নির্দেশনা প্রদানের প্রচেষ্টা এবং এই কর্মগুলোর সাহিত্যিক রীতির বিকাশ বিষয়ে আলোকপাত করে। সকল লেখনীই সাহিত্যের মর্যাদা লাভ করে না। কিছু রেকর্ডকৃত নথি, যেমন তথ্যের সংকলন (চেক রেজিস্টার) সাহিত্য নয়। আলোচ্য নিবন্ধে সাহিত্যিক মানসম্পন্ন লেখনীর বিবর্তন তুলে ধরা হবে।

সাহিত্যের সূত্রপাত
সাহিত্য ও লেখনী সম্পর্কিত হলেও একটি অপরটির প্রতিশব্দ নয়। সুমের সভ্যতা সময়কালের প্রাপ্ত প্রথমদিকের লেখনীকে কোনভাবেই সাহিত্য বলে বিবেচনা করা যায় না এবং প্রারম্ভিক মিশরীয় হায়রোগ্লিফিকস বা প্রাচীন চীন সময়কালের সহস্র লগের ক্ষেত্রেও তা সত্য। লিখিত নথি সংকলন অন্যান্য বিশয়সমূহের চেয়ে অধিক সাহিত্য মান সম্পন্ন এ নিয়ে পণ্ডিতদের মধ্যে মতোবিরোধ রয়েছে এবং এই সংজ্ঞাটি সম্পূর্ণই বিষয়ভিত্তিক।

প্রারম্ভিক সময়ের কিছু লেখনীকে পৃথক করা হয়েছে, যা সাহিত্যিক মান সম্পন্ন। যেমন, খ্রিস্টপূর্ব ২০০০ অব্দে সুমের ভাষায় প্রাপ্ত গিলগামেশের মহাকাব্য এবং আনুমানিক খ্রিস্টপূর্ব ১২৫০ অব্দে প্রাপ্ত প্যাপিরাস অব অনিতে লিখিত বুক অব দ্য ডেড, কিন্তু সম্ভবত তা খ্রিস্টপূর্ব ১৮শ শতকে লিখিত। প্রাচীন মিশরীয় সাহিত্য সাহিত্যের ইতিহাসের প্রারম্ভিক অধ্যয়নে অন্তর্ভুক্ত করা হয় নি, কারণ ১৯শ শতাব্দীর পূর্বে প্রাচীন মিশরীয় লেখনীগুলো ইউরোপীয় ভাষায় অনূদিত হয় নি।

প্রাচীন যুগ

চীনা
শিজিং হল সবচেয়ে প্রাচীন বিদ্যমান চীনা পদ্য সংকলন। এতে খ্রিস্টপূর্ব ১১শ শতক থেকে ৭ম শতক পর্যন্ত লিখিত বিভিন্ন বেনামী লেখকের ৩০৫টি কাজ পাওয়া গেছে।

হিব্রু সাহিত্য
হিব্রু সাহিত্য বিষয়ক বইগুলো হিব্রু ভাষার বাইবেলের সাথে এক সহস্রাব্দ ধরে বিকশিত হয়েছে। সবচেয়ে প্রাচীন হিব্রু ভাষার লেখনী খ্রিস্টপূর্ব ১১শ বা ১০ম শতাব্দীর বলে ধারণা করা হয় এবং বাকি লেখাগুলো আরও পরবর্তী সময়ের।

ধ্রুপদী প্রাচীন

গ্রিক সাহিত্য
প্রাচীন গ্রিক সমাজ সাহিত্যে ব্যাপক গুরুত্ব আরোপ করে। অনেক লেখক হোমার রচিত ইলিয়াড ও ওডিসি দিয়েই পশ্চিমা সাহিত্যের রীতির সূত্রপাত হয়েছে বলে মনে করেন। এই দুটি মহাকাব্য তাদের যুদ্ধ ও শান্তি, সম্মান ও মর্যাদা, এবং ভালোবাসা ও ঘৃণার দক্ষ ও স্পষ্ট বহিঃপ্রকাশ ঘটিয়েছে। পরবর্তী গ্রিক কবিদের মধ্যে উল্লেখযোগ্য হলেন স্যাফো, যিনি গীতিকবিতাকে সাহিত্যিক ধরন হিসেবে সংজ্ঞায়িত করেছেন।

লাতিন সাহিত্য
অনেক ক্ষেত্রে রোমান প্রজাতন্ত্র ও রোমান সাম্রাজ্যের লেখকগণ নতুন কিছু সৃষ্টির পরিবর্তে মহান গ্রিক লেখকদের অনুকরণ করেছেন। যেমন, ভের্গিল রচিত ইনিদ অনেক দিক থেকে হোমারের ইলিয়াড-এর অনুকরণে রচিত এবং হাস্যরসধর্মী নাট্যকার প্লতাস অ্যারিস্টোফানিসের পদাঙ্ক অনুসরণ করেছেন।

ভারত
ভারতে সাহিত্যিক রীতির সূত্রপাত হয়েছে দার্শনিক ও ধর্মীয় তত্ত্বের উপর ভিত্তি করে এবং দুটি অন্যতম প্রধান রীতি হল শ্রুতি ও স্মৃতি।

আরও দেখুন

তথ্যসূত্র

দেশ অনুযায়ী সাহিত্য
সাহিত্যের ইতিহাস